open-index/open-wikipedia-markdown huggingface dataset:
Εξιλέωσις Δικαίου

***Εξιλέωσις Δικαίου*** (*The Manxman*) είναι ο τίτλος κινηματογραφικής ταινίας του Άλφρεντ Χίτσκοκ, παραγωγής του 1929.

## Περίληψη
Δύο άντρες, ένας φτωχός ψαράς, ο Πήτερ, και ο Φιλίπ, ένας δικηγόρος, είναι ερωτευμένοι με την ίδια γυναίκα, την κόρη του ταβερνιάρη του νησιού. 
Όμως ο πατέρας της κοπέλας απορρίπτει την πρόταση του Πήτερ λόγω της ένδειάς του. Τότε αποφασίζει να φύγει για να κάνει περιουσία. Όταν μαθαίνουν το θάνατό του, ο Φιλίπ και η κοπέλα αποκαλύπτουν τον έρωτά τους. Όμως αυτός δεν έχει πεθάνει και επιστρέφει. Παντρεύεται την κοπέλα, η οποία όμως γεννά το παιδί του Φιλίπ. Ο Φιλίπ στο μεταξύ γίνεται δικαστής και όταν αποπειράται να αυτοκτονήσει η κοπέλα ανεπιτυχώς, προσάγεται στο δικαστήριο. Εκεί θα αποκαλυφθεί το μυστικό τους και οι δύο, η κοπέλα με τον Φιλίπ, θα φύγουν κάτω από την καταφρόνια του κόσμου.

## Παρατηρήσεις
Πρόκειται για την τελευταία βωβή ταινία του σκηνοθέτη, ένα μελοδραματικό φιλμ, και μια εμπορική αποτυχία.
Βασίζεται στο ομότιτλο μυθιστόρημα του Χωλ Κέϊν.

## Παραπομπές


## Βιβλιογραφικές πηγές
* Μπάμπης Ακτσόγλου: *Χίτσκοκ*, εκδ. «Αιγόκερως», Αθήνα 1985, σελ. 18-19
* Pierre Lherminier: *Χίτσκοκ*, μτφρ. Γιώργος Σπανός, εκδ. «Πλέθρον», Αθήνα 1985, σελ. 18-19
* Φρανσουά Τρυφώ: *Χίτσκοκ*, μτφρ. Γιάννης Ιωαννίδης, εκδ. «Ύψιλον», Αθήνα 1986, σελ. 46
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1920
Κατηγορία:Ταινίες του 1929
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές ασπρόμαυρες ταινίες
Κατηγορία:Ταινίες γυρισμένες στην Αγγλία
Κατηγορία:Βρετανικές βωβές ταινίες μεγάλου μήκους
Βωλάδα Καρπάθου

μικρογραφία|260x260εσ|Βωλάδα, η παραλία Άπελλα.
Η **Βωλάδα** είναι το πέμπτο μεγαλύτερο σε πληθυσμό χωριό της Καρπάθου στο νησιωτικό σύμπλεγμα της Δωδεκανήσου. Βρίσκεται στο κέντρο του νησιού σε απόσταση 10 χλμ. από την Κάρπαθο (Πηγάδια). Είναι κτισμένη στις νότιες πλαγιές του όρους Λάστου, σε υψόμετρο 475 μέτρα, με θέα προς τα Πηγάδια και τα νότια του νησιού. Ως οικισμός αναφέρεται επίσημα, μετά την ενσωμάτωση των Δωδεκανήσων, το 1948 στο ΦΕΚ 248Α - 28/09/1948 να ορίζεται έδρα της νεοσυσταθείσας ομώνυμης κοινότητας. Μαζί με τον οικισμό Λάστος αποτελούν την Κοινότητα της Βωλάδας και σύμφωνα με την απογραφή 2011 ο πληθυσμός της ως κοινότητα είναι 264, ενώ ως οικισμός 251. Το 1971 ήταν 361 κάτοικοι και το 1981 ήταν 275.

## Δήμαρχοι, Κοινοτάρχες και Πρόεδροι της Κοινότητας Βωλάδας Καρπάθου

## Αθλητισμός
Η ποδοσφαιρική ομάδα του χωριού υπό το όνομα **Απόλλων Βωλάδος** ιδρύθηκε το 1924 και έχει χρώματα το πράσινο και το άσπρο.

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Υπόθεση νομικού καθεστώτος της Ανατολικής Γροιλανδίας (1933)

Η **Υπόθεση νομικού καθεστώτος της Ανατολικής Γροιλανδίας** (Affaire du statut juridique du Groenland oriental) εκδικάστηκε το 1933 από το Διαρκές Δικαστήριο Διεθνούς Δικαιοσύνης της Χάγης και αφορά την διαμάχη μεταξύ Δανίας και Νορβηγίας περί κυριαρχίας στην περιοχή της Ανατολικής Γροιλανδίας.

## Η διαμάχη

Το 1919 η Δανία κήρυξε τη Γροιλανδία έδαφός της με τη συγκατάθεση (acquiescence) του υπουργού εξωτερικών της Νορβηγίας (σε αντάλλαγμα της αναγνώρισης της Νορβηγικής κυριαρχίας στις νήσους Σβάλμπαρντ). Το 1931 η Νορβηγία κήρυξε μέρος της Ανατολικής Γροιλανδίας έδαφος υπαγόμενο στην κυριαρχία της.   
 
## Η απόφαση

Το Διαρκές Δικαστήριο Διεθνούς Δικαιοσύνης απεφάνθη ότι:
-	Οι ιστορικοί τίτλοι της Δανίας ήταν πιο έγκυροι από αυτούς της Νορβηγίας
-	Στις πολικές περιοχές η ανάγκη εμπράγματης άσκησης κυριαρχίας είναι σχετική. Άρα το γεγονός ότι οι αρχές της Δανίας δεν εγκαταστάθηκαν στην παγωμένη περιοχή της Ανατολικής Γροιλανδίας δεν απέκλειε την κυριαρχία της Δανίας εκεί. 
-	Τέλος η προφορική δέσμευση του υπουργού εξωτερικών Ίχλεν (Ihlen) θεωρήθηκε δεσμευτική.

Το δικαστήριο επιβεβαίωσε την εγκυρότητα της Δανικής κυριαρχίας στην Ανατολική Γροιλανδία.

Έχει επισημανθεί ότι μία διαφορετική απόφαση (βλ. επιχειρήματα μειοψηφούντος δικαστή Ανζιλότι
) θα μπορούσε να είχε δημιουργήσει αστάθεια σε πολλές αραιοκατοικημένες διαφιλονικούμενες περιοχές.

## Εσωτερικοί σύνδεσμοι

* Συνθήκη του Κιέλου
* Διαρκές Δικαστήριο Διεθνούς Δικαιοσύνης

## Παραπομπές



Κατηγορία:Γροιλανδία
Κατηγορία:Δικαστικές υποθέσεις
Κατηγορία:Συνθήκες της Δανίας
The Kooks

**The Kooks** είναι ένα Βρετανικό ροκ συγκρότημα, το οποίο σχηματίστηκε στο Μπράιτον, Ανατολικό Σάσεξ, το 2004 από τους Λουκ Πρίτσαρντ (Luke Pritchard), Χιού Χάρρις (Hugh Harris), Πολ Γκάρντ ( Paul Garred) και Μαξ Ράφερτυ (Max Rafferty). Το συγκρότημα παρέμεινε αυτούσιο ως και λίγο πριν την αποχώρηση του Ράφερτυ, το 2008. Την θέση ανέλαβε να αντικαταστήσει προσωρινά ο Νταν Λόγαν (Dan Logan), μέχρι τον Οκτώβρη του ίδιου έτους που στο συγκρότημα εντάχτηκε μόνιμα πια, ο Πίτερ Ντέντον (Peter Denton).Το 2010, ο Πρίτσαρντ ανακοίνωσε την αναχώρηση του Γκαρτν λόγω ενός νευρολογικού προβλήματος στο χέρι του. Αργότερα τον ίδιο χρόνο, ο Γκαρντ επανασυνδέθηκε, αλλά μόνο για συνεδριάσεις στο στούντιο, ενώ στις ζωντανές συναυλίες τον ντράμερ ανέλαβε να αντικαθιστά ο Κρις Πρέντεργκαστ (Chris Prendergast). Το 2012, το συγκρότημα συνοδεύτηκε στα ντραμς από τον Αλέξη Νουνέζ (Alexis Nunez).

Αυτοαποκαλούνται ποπ συγκρότημα και η μουσική τους είναι κυρίως επηρεασμένη από τη δεκαετία του 1960. Οι *The Kooks* έχουν πειραματιστεί με διάφορα μουσικά είδη, όπως το ροκ, Μπρίτποπ (Britpop), ένα είδος εναλλακτικής ροκ, ποπ, ρέγκε και σκα (ένα Τζαμαϊκανό μουσικό είδος που εμφανίστηκε στη Τζαμάικα στα τέλη της δεκαετίας του 1950.

Υπέγραψαν συμβόλαιο με τη Virgin Records και μόλις τρεις μήνες μετά τη διαμόρφωση τους, οι Kooks εισέβαλαν στη μουσική βιομηχανία με το πρώτο τους άλμπουμ *Inside In / Inside Out*, το 2006. Το άλμπουμ έκανε μεγάλη επιτυχία στο Ηνωμένο Βασίλειο, όπου και έγινε τέσσερις φορές πλατινένιο μέσα σε μόλις ένα χρόνο. Αλλά και στο εξωτερικό, στην Αυστραλία, πήρε ένα είδος πλατινένιου βραβείου και δύο φορές πλατινένιο στην Ιρλανδία. Οι Kooks έγιναν το κέντρο προσοχής των μέσων ενημέρωσης, όταν το 2006 κέρδισαν το βραβείο για το *Best UK & Ireland Act* στα MTV Europe Music Awards και πήραν υποψηφιότητα στα *Brit Awards* για το single "She Moves in Her Own Way". Το επόμενο άλμπουμ τους "Konk", το 2008 εκτοξεύτηκε στο νούμερο ένα του "UK Albums Chart" και απ’ την πρώτη κιόλας εβδομάδα σημείωσε πωλήσεις των 65.000 αντίτυπων, καταλαμβάνοντας χρυσή θέση τόσο στο Ηνωμένο Βασίλειο και την Ιρλανδία. Το τρίτο τους δισκογραφικό άλμπουμ, με τίτλο *Junk of the Heart*, κυκλοφόρησε στις 12 Σεπτεμβρίου 2011.

## Παραπομπές


## Εξωτερικοί σύνδεσμοι

* 
* 

Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
One Direction

Οι **One Direction** ήταν Αγγλικό-Ιρλανδικό pop *boy band* με έδρα το Λονδίνο. Το συγκρότημα αποτελούνταν από τα μέλη: Χάρι Στάιλς (Harry Styles), Νάιαλ Χόραν (Niall Horan), Λούι Τόμλινσον (Louis Tomlinson), Λίαμ Πέιν (Liam Payne) και Ζέιν Μάλικ (Zayn Malik). Ο Ζέιν Μάλικ αποχώρησε από το συγκρότημα στις 25 Μαρτίου 2015. Υπέγραψαν με την δισκογραφική εταιρεία Syco Records του Σάιμον Κάουελ, αφότου δημιουργήθηκαν και τερμάτησαν τρίτοι στην τελική βαθμολογία της 7ης σεζόν του Βρετανικού *The X Factor* το 2010. 

Γνωρίζοντας παγκόσμια επιτυχία χάρη στην δύναμη των μέσων κοινωνικής δικτύωσης, οι πέντε τους δίσκοι *Up All Night* (2011), *Take Me Home* (2012), Midnight Memories (2013), Four (2014) και Made in the A.M. (2015)  έσπασαν μεγάλο αριθμό ρεκόρ, έφτασαν στην κορυφή των τσαρτ στις περισσότερες μεγάλες αγορές, και δημιούργησαν μεγάλες μουσικές επιτυχίες, συμπεριλαμβανόμενων τα: "What Makes You Beautiful", "Live While We're Young", "Best Song Ever", "Story Of My Life", "You & I", "Night Changes", "Drag me Down" και "Perfect". Συχνά τους έχει αποδοθεί η αναγέννηση της έννοιας του όρου του *boy band*, και ότι αποτελούν μέλος της νέας "British Invasion" στις ΗΠΑ, το συγκρότημα έχει πουλήσει άνω των 14 εκατομμυρίων σινγκλ και των 8 εκατομμυρίων δίσκων, σύμφωνα με την εταιρεία που έχει αναλάβει το μάνατζμεντ του, την Modest! Management. Στις επιτυχίες τους συμπεριλαμβάνονται και δύο BRIT Awards και τρία MTV Video Music Awards. Σύμφωνα με τον Νικ Γκάτφιλντ, πρόεδρο και ανώτατο εκτελεστικό διευθυντή της Sony Music Entertainment UK, οι One Direction είχαν οικονομικά οφέλη άνω των $50 εκατομμυρίων έως τον Ιούνιο του 2012. Ανακηρύχτηκαν ως "Top New bollshit" για το 2012 από το περιοδικό ''Billboard'', ενώ το *The Huffington Post* βάφτισε το 2012 ως το "Έτος των One Direction".

## Άλμπουμ και Μουσικά Βίντεο
* **Up All Night** (2011)
•"What Makes You Beautiful"•"Gotta Be You"•"One Thing"•"More Than This"
* **Take Me Home** (2012)
•"Live While We're Young"•"Kiss You"•"Little Things"
* **Midnight Memories** (2013)
•"Best Song Ever"•"Story Of My Life"•"Midnight Memories"•"You & I"•"One Way Or Another (Teenage Kicks)"
* **Four** (2014)
•"Steal My Girl"•"Night Changes"
* **Made in the A.M.** (2015)
•"Drag me Down"•"Perfect"•"History"
* **Perfect (EP)** (2015)

## Παραπομπές


## Εξωτερικοί σύνδεσμοι

*Επίσημη Ιστοσελίδα
*
*
*
*One Direction στο Modest! Management
*

Κατηγορία:Βραβευμένοι με Brit
Κατηγορία:Νικητές NME Awards
Κατηγορία:Αγγλικά pop συγκροτήματα
Κατηγορία:Οικογενειακά μουσικά συγκροτήματα
Βουλώνη (αποσαφήνιση)

Η **Βουλώνη** μπορεί να αναφέρεται:

* Στη πόλη Βουλώνη της βόρειας Γαλλίας (γαλλ.: Boulogne-sur-mer).
* Στο δάσος της Βουλώνης το οποίο βρίσκεται στα δυτικά όρια της πόλης του Παρισιού.
* Στην Βουλώνη-Μπιγιανκούρ (Boulogne-Billancourt), περιοχή και δήμο των προαστίων του Παρισιού.
Νερό λεβήτων

μικρογραφία|Αντλία νερού τροφοδοσίας λέβητα ατμού Weir
**Νερό λεβήτων** ονομάζεται το νερό με το οποίο τροφοδοτείται οποιοσδήποτε ατμολέβητας προκειμένου να το μετατρέψει σε ατμό.

Ο ατμός που εν προκειμένω αποτελεί το εργαζόμενο μέσο στις μηχανές εξωτερικής καύσης π.χ. ατμομηχανή, μετά το έργο που παρέχει οδεύει στο ψυγείο της μηχανής όπου και συμπυκνώνεται εκ νέου σε νερό αποσταγμένο. Αυτό, χαρακτηριζόμενο και ως *συμπύκνωμα*, χρησιμοποιείται με συνεχές κύκλωμα (δίκτυο) στην επανατροφοδότηση του λέβητα, μέσω σχετικής αντλίας.

## Είδη νερού λεβήτων
Το νερό που χρησιμοποιείται ως τροφοδοτικό λεβήτων μπορεί να είναι:
# **πηγαίο**, δηλαδή από ποταμούς, λίμνες, ή δίκτυο υδροδότησης πόλης. Σημειώνεται ότι το νερό της βροχής είναι καθαρό απεσταγμένο νερό, πλην όμως ρέοντας στην επιφάνεια της γης, ή υπό αυτής παρασύρει και διαλύει διάφορα άλατα, ανθρακικά, χλωριούχα, θειικά κ.λπ. που μεταφερόμενα σε λέβητες επιφέρουν δυσάρεστα αποτελέσματα. 
# **αποσταγμένο νερό**, πρόκειται για το ιδανικότερο για λέβητες, πλην όμως είναι και πανάκριβο. Παράγεται όμως σε ικανές ποσότητες από ειδικές συσκευές, βραστήρες, ή αποστακτήρες, και
# **θαλασσινό νερό**, ή θαλάσσιο, που είναι και το περισσότερο διαδεδομένο στη φύση, πλην όμως για πολύ έκτακτες περιπτώσεις, επειδή περιέχει άλατα σε μεγάλη ποσότητα, όπως χλωριούχο νάτριο και χλωριούχο μαγνήσιο, αν και στα πρώτα στάδια της ατμοκίνησης πλοίων χρησιμοποιούταν ευρύτερα.

## Επιβλαβείς ουσίες
Το τροφοδοτικό νερό των λεβήτων, λόγω του κύκλου διεργασίας του, δεν είναι πάντα καθαρό, αλλά είναι δυνατόν να περιέχει διάφορες επιβλαβείς ουσίες, για τις οποίες και θα πρέπει να ελέγχεται τακτικά. Τέτοιες ουσίες μπορεί να είναι:
# Άλατα, που σχηματίζουν τον λεγόμενο λεβητόλιθο στις επιφάνειες του υδροθαλάμου,
# Πετρέλαια, που μπορεί να προέρχονται από τυχαία διαρροή του προθερμαντήρα του πετρελαίου,
# Έλαια λίπανσης, που μπορεί να παρασύρει ο ατμός όταν εργάζεται μέσα στους κυλίνδρους των ατμομηχανών ή άλλων βοηθητικών μηχανημάτων,
# Διαλυμένο οξυγόνο, που μπορεί να προέρχεται από διάλυση του ατμοσφαιρικού αέρα που βρίσκεται μέσα στις δεξαμενές,
# Υπολείμματα σκουριάς, που προέρχονται από τα μέταλλα με τα οποία έρχεται σε επαφή το νερό.

## Πυκνότητα αλάτων
Κατά τη συνεχή λειτουργία των λεβήτων παρουσιάζεται συνεχής αύξηση της πυκνότητας των αλάτων εντός του υδροθαλάμου διότι κάθε νέα ποσότητα νερού που εισέρχεται στο λέβητα, μετατρεπόμενη σε ατμό, εναποθέτει τα άλατα που περιέχει στον υδροθάλαμο. Έτσι κάθε νέα υδροδότηση, όπως συνέβαινε παλαιότερα στις σιδηροδρομικές ατμομηχανές, ή συμπλήρωση νερού λόγω απωλειών στο τροφοδοτικό κύκλωμα του λέβητα, αυξάνει συνεχώς την ποσότητα των αλάτων καθιστώντας έτσι το νερό πυκνότερο εντός του υδροθαλάμου.

## Δείτε επίσης
*Καθαλάτωση

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.453.
* Ίδρυμα Ευγενίδου "Βιβλιοθήκη του τεχνικού", "Κινητήριες μηχανές" Αθήνα 1969, τομ.1ος, σελ.215.

Κατηγορία:Ατμοπαραγωγή
Κατηγορία:Ατμομηχανές
Άσκγια

thumb|250px|Η καλντέρα του Άσκγια
thumb|250px|Ο κρατήρας Βίνι με την θερμή λίμνη
Το **Άσκγια** (ισλανδικά: *Askja*) είναι ηφαίστειο στα υψίπεδα της κεντρικής Ισλανδίας. Το όνομα Άσκγια αναφέρεται στο σύμπλεγμα καλντέρων μαζί με τα βουνά Ντινγιοφγιόλ τα οποία τις περιβάλλουν· ο όρος *άσκγια* στα ισλανδικά σημαίνει κουτί ή καλντέρα. Το ύψος του φτάνει τα 1.516 μέτρα. Η ισχυρότερη έκρηξη του Άσκγια έλαβε χώρα το 1875 και θεωρείται μια από τις ισχυρότερες που έχουν καταγραφεί στην Ισλανδία. Δημιούργησε μια μικρή καλντέρα η οποία πλημμύρισε και σχημάτισε τη λίμνη Οσκγιουβάτν. Η πιο πρόσφατη έκρηξη του ηφαιστείου συνέβη το 1961.

## Περιγραφή
Η περιοχή του Άσκγια είναι προσβάσιμη λίγους μήνες το χρόνο. Βρίσκεται στην απάνεμη περιοχή του παγετώνα Βατναγιοκούλτ και έτσι δέχεται περίπου 450 χιλιοστά νερού. Η πρώτη ηφαιστειακή δραστηριότητα στην περιοχή παρατηρήθηκε όταν ήταν καλυμμένη με πάγο κατά τη διάρκεια της τελευταίας εποχής των παγετώνων. Η περιοχή του Άσκγια επιλέχθηκε από τη ΝΑΣΑ ώστε να εξασκηθούν οι Νιλ Άρμστρονγκ και Έντγουιν Όλντριν στο σεληνιακό τοπίο.

Το Άσκγια αποτελείται από τρεις αλληλοκαλύπτουσες καλντέρες. Η μεγαλύτερη από αυτές έχει διάμετρο 8 χιλιόμετρα και έκταση 50 τετραγωνικά χιλιόμετρα. Η καλντέρα αυτή δημιουργήθηκε ύστερα από ισχυρή έκρηξη στα Ντινγιοφγιόλ πριν περίπου 10.000 χρόνια. Πέρα από την ισχυρή έκρηξη, στη δημιουργία καλντέρας συνεισέφεραν και πολλές περιφερειακές εκρήξεις. Εξαίτιας της έκρηξης του 1875, η οποία είχε ισχύ στη κλίμακα VEI 5, ο πυθμένας του ηφαιστείου κατάρρευσε και δημιουργήθηκε η νεότερη καλντέρα διαμέτρου 4,5 χιλιομέτρων, η οποία πλημμύρισε και σχημάτισε τη λίμνη Οσκγιουβάτν. Η Οσκγιουβάτν είναι η δεύτερη βαθύτερη λίμνη στην Ισλανδία, με βάθος 220 μέτρων. Η λίμνη έχει φωτεινό μπλε χρώμα.

Η έκρηξη του 1875 δημιούργησε επίσης και το μικρότερο κρατήρα Βίνι, διαμέτρου περίπου 150 μέτρων, μέσα στον οποίο υπάρχει μια γαλανόλευκη λίμνη. Η λίμνη αυτή θερμαίνεται από το πυθμένα του κρατήρα και έχει θερμοκρασία περίπου 25 με 30&nbsp;°C.

## Παραπομπές


Κατηγορία:Ηφαίστεια της Ισλανδίας
Γεώργιος Μπλάνης

Ο **Γεώργιος Μπλάνης** (1813-;) ήταν λήσταρχoς καταγόμενος από την Ευρυτανία

## Βίος
Ο Γεώργιος Μπλάνης γεννήθηκε γύρω στα 1813 στο χωριό Βράχα του δήμου Κτημενίων (Φουρνά) της Ευρυτανίας. Μέχρι τα 1852 ασκούσε το επάγγελμα του μυλωνά. Μετά από παρότρυνση συγγενών του ληστών επιδόθηκε στη ληστεία. Το καλοκαίρι της ίδιας χρονιάς, το 1852 οι τουρκικές αρχές εξανάγκασαν σε υποταγή τον ίδιο και την ομάδα του. Το 1854 του δόθηκε αμνηστία από την ελληνική κυβέρνηση. Τότε επέστρεψε στην ιδιαίτερη πατρίδα του και στις παλιές του επαγγελματικές ενασχολήσεις. Τον Φεβρουάριο του 1855 ξανάρχισε πάλι τη ληστρική δράση έχοντας τώρα πια μαζί του και το γιο του. Στα τέλη του 1855 η συμμορία του προσήλθε στις Τουρκικές αρχές, κάτι που οφειλόταν και στις συντονισμένες κινήσεις των Ελληνικών αρχών. Συγκεκριμένα ο δερβέναγάς των Αγράφων, Ασήμ μπέης Ζαβαλιάνης στα πλαίσια της συνεργασίας που είχε με τις Ελληνικές καταδιωκτικές αρχές για την καταπολέμηση του ληστρικού φαινομένου, ανέφερε πως «...σήμερον ήλθαν εις Ρεντίνα[...]Μπλάνης [...] ελπίζω φίλε εις το εξής θέλει διατηρηθεί η ησυχία διότι ησύχασαν»

## Παραπομπές


## Πηγές
* Γιάννης Κολιόπουλος, Ληστές. Η κεντρική Ελλάδα στα μέσα του 19ου αιώνα, εκδ. Ερμής, Αθήνα, 1979

Κατηγορία:Έλληνες εγκληματίες
Κατηγορία:Ληστές
Λέπτις Μάγκνα

250px|right
Η **Λέπτις Μάγκνα** ή **Λέπτις Μεγάλη** (ελληνιστική *Νεάπολη*) ήταν μία εξέχουσα πόλη της Ρωμαϊκής αυτοκρατορίας. Τα ερείπια βρίσκονται στη σημερινή πόλη Χομς (Khoms) της Λιβύης, περίπου 130 χιλιόμετρα ανατολικά της Τρίπολη στη Λιβύη. 

Ιδρύθηκε από τους Φοίνικες τον 10ο π.Χ. αιώνα, γύρω στα 600 υπήρξε υπό την κυριαρχία των Ελλήνων και στα 400 των Καρχηδονίων, ενώ αργότερα στα 193 π.Χ. καταλήφθηκε από τον βασιλιά της Νουμιδίας Μασσανάση. Στα 107 π.Χ. εγκαθίσταται φρουρά από ρωμαϊκές κοόρτεις. Τελικά αποτέλεσε τμήμα της νέας ρωμαϊκής επαρχίας της Αφρικής περίπου το 23 π.Χ. Ως ρωμαϊκή πόλη άκμασε με αυτοκράτορα τον Σεπτίμιο Σεβήρο, γεγονός που τον κατέστησε ευεργέτη. 
Η ονομασία της οφείλεται στην επιθυμία να διακριθεί από άλλη, λιγότερο σημαντική πόλη της Καρχηδόνας.
Το 311 ιδρύεται η επαρχία της Τριπολίτιδος και η Λέπτις γίνεται η πρωτεύουσά της.
Η πόλη πέρασε στην κυριαρχία των Βανδάλων, μετά από μια συντριβή τους σε μάχη από τους Βερβέρους υπό τον Καμπαόν την λεηλάτησαν οι Βέρβεροι (532 μ.Χ.) Από τότε η Λέπτις Μάγκνα έχασε την σημασία της μέχρι την εποχή που την κατέκτησαν οι Μουσουλμάνοι (647 μ.Χ.) Εγκαταλείφθηκε γρήγορα και χάθηκε στην έρημο. Το λιμάνι της ήταν καλυμμένο με ένα τεράστιο αμμόλοφο.
 
## Αρχαιολογικές αποστολές
Στα 1686 ο Γάλλος Κλωντ Λεμαίρ πρόξενος στην Τριπολίτιδα αρπάζει κολόνες και αρχιτεκτονικά μέλη που χρησιμοποιήθηκαν στο Ανάκτορο των Βερσαλλιών, σε βωμούς στο Σαιν Ζερμαίν ντε Πρε και στον καθολικό ναό της Ρουέν. Παρά το γεγονός ότι παρείχε πηγή των δομικών υλικών σε διάφορους λαφυραγωγούς κατά την διάρκεια της ιστορίας της, δεν είχε ανακαλυφθεί μέχρι το 1920, οπότε ξεκινούν οι Ιταλοί συστηματικές ανασκαφές: ο Ιταλικός Φασισμός επιθυμούσε να αποδείξει τη *ρωμαϊκότητα* του αφρικανικού αυτού εδάφους.. Από το 1982 ανήκει στα μνημεία παγκόσμιας πολιτιστικής κληρονομιάς της UNESCO.

Από τότε τα ερείπια αυτής της πόλης (μία από τις καλύτερες διατηρημένες ρωμαϊκές πόλεις) έχουν προσελκύσει λιγότερη προσοχή από ό,τι τους αξίζει - δεδομένου μάλιστα ότι η πολιτική κατάσταση στη Λιβύη έχει καταστήσει τα ταξίδια και τον τουρισμό στην περιοχή αδύνατα.

## Παραπομπές

## Πηγή

*Henri Paul Eudoux, «Λέπτις Μάγκνα. Μια νεκρή Ρωμαϊκή πολιτεία στην Αφρική», Ιστορία Εικονογραφημένη, τχ.76 (Οκτώβρης 1974), σελ.88-95

Κατηγορία:Αρχαίες πόλεις της Λιβύης
Κατηγορία:Μνημεία Παγκόσμιας Κληρονομιάς στη Λιβύη
Κατηγορία:Ρωμαϊκές πόλεις
Κατηγορία:Εγκαταλελειμμένοι οικισμοί στη Λιβύη
Κατηγορία:Αρχαιοελληνική γεωγραφία της Βόρειας Αφρικής
Βασίλης Καλαμπαλίκης

Ο **Βασίλης Καλαμπαλίκης** (1826-1858) ήταν Έλληνας λήσταρχoς.

## Βίος
Ο **Βασίλης Καλαμπαλίκης** ήταν σαρακατσάνος καταγόμενος από τα Άγραφα. Αν είναι ακριβής η κατάθεση του λήσταρχου Καπνιά και συνεργάτη του Καλαμπαλίκη, που συνελήφθη μετά από συμπλοκή που είχε η ομάδα του ένα μήνα πριν το θάνατο του Καλαμπαλίκη, τον Μάρτιο του 1858, κατάθεση στην οποία ανέφερε πως ήταν-τότε- τριαντα δύο χρονών ο Καλαμπαλίκης,πρέπει να γεννήθηκε περί το 1826.
Μαζί με την ομάδα του συμμετείχε σε μια κοινή ληστρική επιχείρηση με ομάδες και άλλων ληστών, όπως του Χρήστου Νταβέλη του Λουκά Μπελούλια, Γιάννη Πάλλα, Φουντούκη, Θανάση Χορταριά, Μπούρχα, Νικόλαου Τσόπα, Μήτρου Λυκουρέση, Δήμου Καραδήμου, συνολίκα 70 άτομα, που είχε σαν στόχο της τη ληστεία της οικίας του βουλευτή Ευβοίας Νικόλαου Βουδούρη στη Χαλκίδα. Το περιστατικό έλαβε χώρα στα τέλη του Νοέμβρη του 1855 Ανάμεσα στους απαχθέντες και η αρραβωνιασμένη κόρη του βουλευτή, σύμφωνα με τη μαρτυρία της οποίας, ο Καλαμπαλίκης της φέρθηκε με ιδιαίτερο σεβασμό. Το 1856 συνέχισε να δρα στην περιοχή της Βοιωτίας. Τελικά δολοφονήθηκε τον Απρίλιο του 1858 στον Ζαγαρά Βοιωτίας. Η σύγκρουση της ομάδας του με τακτικό απόσπασμα περιγράφεται στην Στρατιωτική ζωή εν Ελλάδι. Απόγονοι του μένουν ακόμα στην Αλίαρτο Βοιωτίας, και στον Έξαρχο Φθιώτιδας.

## Παραπομπές


## Πηγές
* Γιάννης Κολιόπουλος, Ληστές. Η κεντρική Ελλάδα στα μέσα του 19ου αιώνα, εκδ. Ερμής, Αθήνα, 1979

Κατηγορία:Έλληνες εγκληματίες
Κατηγορία:Σαρακατσάνοι
Κατηγορία:Ληστές
Πόρτλαντ (Μέιν)

thumb|250px|Η ιστορική περιοχή του Πόρτλαντ
Το **Πόρτλαντ** () είναι η μεγαλύτερη πόλη της πολιτείας του Μέιν και η έδρα της κομητείας Κάμπερλαντ. Το 2010 η πόλη είχε πληθυσμό 66.194 κατοίκους, παρουσιάζοντας αύξηση 3 τοις εκατό σε σχέση με την απογραφή του 2000. Η ευρύτερη μητροπολιτική περιοχή του Πόρτλαντ με πληθυσμό πάνω από 500.000 στεγάζει πάνω από το ένα τρίτο του συνολικού πληθυσμού του Μέιν. 
## Αξιοθέατα
Η ιστορική περιοχή Ολντ Πορτ (*Παλαιό Λιμάνι*) κατά μήκος του λιμανιού του Πόρτλαντ, στις εκβολές του Ποταμού Φορ και τμήμα του Κόλπου Κάσκο, και της Περιοχής των Τεχνών, κατά μήκος της Οδού Κογκρέσου στο κέντρο της πόλης αποτελούν τα κύρια τουριστικά αξιοθέατα. Ο Κύριος Φάρος του Πόρτλαντ βρίσκεται κοντά στο Ακρωτήριο Ελίζαμπεθ και οριοθετεί την είσοδο στο λιμάνι του Πόρτλαντ.
## Τα σύμβολα
Η σφραγίδα της πόλης απεικονίζει ένα φοίνικα που αναδύεται από τις στάχτες, θέμα που σχετίζεται και με το σύνθημα της πόλης, *Resurgam* («θα αναστηθώ» στα λατινικά). Αμφότερα αναφέρονται στις ανακάμψεις του Πόρτλαντ από τέσσερεις καταστροφικές πυρκαγιές. Η πόλη Πόρτλαντ του Όρεγκον πήρε το όνομά της από το Πόρτλαντ του Μέιν.

Τα Δημόσια Σχολεία του Πόρτλαντ συνιστούν το μεγαλύτερο σχολικό σύστημα στο Μέιν, εξυπηρετώντας περίπου 7.000 μαθητές.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μέιν
Κατηγορία:Έδρες κομητειών του Μέιν
Elstree Calling

Η ταινία ***Elstree Calling*** σκηνοθετήθηκε κατά ένα μέρος από τον Άλφρεντ Χίτσκοκ και ήταν μια παραγωγή του 1930

## Παρατηρήσεις
Επρόκειτο για το πρώτο βρετανικό μιούζικαλ. Εδώ ο Χίτσκοκ σκηνοθετεί τις σκηνές του Γκόρντον Χάρκερ.
Ο Νίκος Φενέκ-Μικελίδης, αναφέρει πως ήταν η πρώτη ομιλούσα ταινία του βρετανικού κινηματογράφου

## Παραπομπές


## Βιβλιογραφικές πηγές
* Pierre Lherminier: *Χίτσκοκ*, μτφρ. Γιώργος Σπανός,εκδ. Πλέθρον, Αθήνα 1985, σσ. 24, 201
* Μπάμπης Ακτσόγλου: *Χίτσκοκ*, εκδ. Αιγόκερως, Αθήνα, 1985, σελ. 23
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1930
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Μονσώ-λε-Μιν

Το **Μονσώ-λε-Μιν** (γαλλικά: *Montceau-les-Mines*, ) είναι γαλλική κοινότητα στο νομό της Σον-ε-Λουάρ, στη διοικητική περιοχή της Βουργουνδίας-Φρανς-Κοντέ.

Είναι η δεύτερη μεγαλύτερη σε πληθυσμό κοινότητα του Δήμου Κρεζό-Μονσώ, ο οποίος βρίσκεται στα νοτιοδυτικά του Ντιζόν.

## Ιστορία
Το Μονκό-λε-Μιν είναι μια παλιά πόλη ανθρακωρύχων. Συγκεκριμένα, κατά τον 16ο αιώνα ανακαλύφτηκε στην περιοχή άνθρακας. Το θέρετρο που τότε λεγόταν "Λε Μονκό", από την στιγμή εκείνης της ανακάλυψης άρχισε να αναπτύσσεται.

Το "Λε Μονκό" έγινε οριστικά πόλη, μετά την κατασκευή του καναλιού του κέντρου την περίοδο 1783-1791. Και αφού πήρε την ονομασία "compagnie des mines" (εταιρεία ορυκτών) ξεκίνησε η εξόρυξη άνθρακα το 1833. Επίσημη ημερομηνία ίδρυσης: 24 Ιουνίου 1856.
Ένας νόμος όρισε το χωριό του Μονκό-λε-Μιν, πληθυσμού 1.300 κατοίκων, σε μια έκταση όπου βρίσκονταν τα χωριά Μπλανζύ, Σαιν-Βαλιέ, Σαιν-Μπεράν-σου-Σανβίνι, και Σανβίνι-λε-Μιν.
Ένα νεκροταφείο και μια εκκλησία χτίστηκαν εκεί από την εταιρεία, σε ένα δείγμα του πατερναλισμού στον κόσμο της βιομηχανίας εξορύξεων.

Πολλές μαζικές λαϊκές κινητοποιήσεις έλαβαν χώρα στα τέλη του 19ου αιώνα και στις αρχές του 20ού στην ευρύτερη περιοχή.

Ο άνθρακας βοηθούσε στην οικονομική ανάπτυξη της πόλης ως και το 1918. Στη διάρκεια του Α΄ Παγκοσμίου Πολέμου, η παραγωγή έφτασε τους 2.786.000 τόνους. Εκείνη την εποχή ζούσαν στην πόλη περίπου 30.000 κάτοικοι.
Μετά το τέλος του πολέμου όμως, η παραγωγή άρχισε να μειώνεται και διακόπηκε το 1992.

## Γεωγραφία
Ο ποταμός Μπουρμπένς ρέει προς τα βόρεια μέσω της πόλης.

## Αθλητισμός
Στην πόλη εδρεύει η ομάδα της Δ΄ Κατηγορίας του γαλλικού ποδοσφαίρου, ΦΚ Μονκό-Βουργουνδία, η οποία το 2007 είχε φτάσει μέχρι και τα ημιτελικά του θεσμού του Κυπέλλου Γαλλίας, αποκλειόμενη όμως εκεί από την μέλλουσα νικήτρια της διοργάνωσης, ΦΚ Σοσό.

## Παραπομπές


## Εξωτερικοί σύνδεσμοι

*  

Κατηγορία:Κοινότητες της Σον-ε-Λουάρ
Π.Α.Σ. Ωρωπός

Ο **Ποδοσφαιρικός Αθλητικός Σύλλογος Ωρωπός** είναι ελληνικό ποδοσφαιρικό σωματείο το οποίο εδρεύει στον Ωρωπό Αττικής. Ιδρύθηκε το 1947 και χρώματα του είναι το μαύρο και το λευκό. Η ομάδα μετράει 2 συμμετοχές στην Δ΄ Εθνική Κατηγορία. Αυτό το διάστημα συμμετέχει στη B΄ Κατηγορία Ε.Π.Σ. Ανατολικής Αττικής. Έδρα της αποτελεί το Δημοτικό Στάδιο Νέων Παλατίων Ωρωπού (χωρητικότητας περίπου 2.000 θεατών) στα Νέα Παλάτια.

## Ιστορία
Ο **Π.Α.Σ. Ωρωπός** ιδρύθηκε το 2005 και προέκυψε από τη συγχώνευση των δύο τοπικών ομάδων, του Α.Ο. Ωρωπού (έτος ίδρυσης το 1947) και της Α.Ε. Ωρωπού (έτος ίδρυσης το 1992). Ο Α.Ο. Ωρωπού το 1977 ήταν φιναλίστ του Κυπέλλου Ε.Π.Σ. Αθηνών. Το 2017 ο σύλλογος έκλεισε 70 χρόνια ζωής, μιας και χρησιμοποιεί ως επίσημο έτος ίδρυσης το 1947.
 
Την περίοδο 2008–2009, η νεοσύστατη ομάδα του Ωρωπού κατέκτησε το πρωτάθλημα της Α΄ Κατηγορίας Ε.Π.Σ. Ανατολικής Αττικής και κέρδισε την άνοδο στην Δ΄ Εθνική Κατηγορία, μεγαλύτερη επιτυχία της ομάδας μέχρι σήμερα. Στο πρωτάθλημα της Δ΄ Εθνικής κατάφερε να παραμείνει για δύο συνεχόμενες περιόδους. Την περίοδο 2009–2010, παρθενική της ομάδας στην Δ΄ Εθνική, κατέλαβε την 5η θέση που είναι και η υψηλότερη της ομάδας και παράλληλα την ίδια χρονιά, συνδύασε την επιτυχημένη παρουσία της κατακτώντας το Κύπελλο Ε.Π.Σ. Ανατολικής Αττικής για πρώτη φορά. Από την περίοδο 2011–2012 ο Π.Α.Σ. Ωρωπός αγωνίζεται στα πρωταθλήματα της Ε.Π.Σ. Ανατολικής Αττικής. Την περίοδο 2018–2019, ο Π.Α.Σ. Ωρωπός κατέλαβε τη δεύτερη θέση της Β΄ Κατηγορίας Ε.Π.Σ. Ανατολικής Αττικής, και έτσι πέτυχε την άνοδο στην Α΄ Κατηγορία Ε.Π.Σ. Ανατολικής Αττικής, όμως την επόμενη λόγω οικονομικών αδυναμιών δεν κατάφερε να αγωνιστεί και μηδενίστηκε σε όλα τα ματς.

Οι ακαδημίες του Π.Α.Σ. Ωρωπός αποτελούν το βασικό μέλημα της ομάδας καθώς το 90% των παικτών τις ανδρικής ομάδας προέρχονται από τις ακαδημίες. Η Κ16 έχει μια συμμετοχή στον τελικό της Ε.Π.Σ. Ανατολικής Αττικής τη σεζόν 2022–2023 ενώ έφτασε και στην ημιτελική φάση την σεζόν 2021–2022. Εξίσου επιτυχημένη και η Κ14 που έχει 2 back to back συμμετοχές στη φάση τον 8.

Από τους ποδοσφαιριστές της ομάδας σημαντικότερη εξέλιξη είχε ο Δημήτρης Κολοβός, ο οποίος το 2010 συνέχισε στο πρωτάθλημα της Super League και συγκεκριμένα στον Πανιώνιο Σμύρνης.

## Συμμετοχές στις εθνικές κατηγορίες
Ο Π.Α.Σ. Ωρωπός έχει 2 συμμετοχές στην Δ΄ Εθνική Κατηγορία:
* 2009–2010 (9ος όμιλος): 5η θέση (σε σύνολο 16 ομάδων), 53 βαθμοί
* 2010–2011 (9ος όμιλος): 13η θέση (σε σύνολο 16 ομάδων), 26 βαθμοί, Υποβιβασμός.
* https://skalaoropos.webnode.gr/home

## Τίτλοι
* Πρωταθλητής Ε.Π.Σ. Ανατολικής Αττικής: 2008–2009
* Κυπελλούχος Ε.Π.Σ. Ανατολικής Αττικής: 2009–2010

## Παραπομπές


## Εξωτερικοί σύνδεσμοι
* Ο Π.Α.Σ. Ωρωπός στην Ε.Π.Σ. Ανατολικής Αττικής

Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Κοινωνική διαφοροποίηση

Η έννοια της **Κοινωνικής Διαφοροποίησης** βρίσκεται σε στενή σχέση με την αντίληψη της κοινωνίας ως συστήματος και με τις έννοιες της δομής και της λειτουργίας. Λέγοντας **κοινωνική διαφοροποίηση** εννοούμε την κατανομή των μελών ενός κοινωνικού συνόλου κατά θέσεις και ρόλους. Τα άτομα διαφοροποιούνται μεταξύ τους κοινωνικά ως κάτοχοι θέσεων και ως φορείς ρόλων.

Η **κοινωνική διαφοροποίηση** παρατηρείται σε όλα τα κοινωνικά σύνολα. Εμφανίζεται με διάφορους τρόπους και θεμελιώνεται σε διάφορα κάθε φορά κριτήρια. Η συνηθέστερη βάση διαφοροποίησης, που την συναντούμε σε όλες τις κοινωνίες, είναι τα βιολογικά χαρακτηριστικά του φύλου και της ηλικίας. Υπάρχουν θέσεις και ρόλοι που ανατίθενται αποκλειστικά σε άντρες ή σε γυναίκες. Η διαφοροποίηση κατά φύλα είναι εντονότερη στις αγροτικές κοινωνίες. Στις βιομηχανικές-αστικές κοινωνίες η σημασία του φύλου ως βάση διαφοροποίησης έχει σημαντικά περιοριστεί και τείνει να μειωθεί ακόμη περισσότερο. Όλες οι κοινωνίες διαφοροποιούν τα μέλη τους με βάση την ηλικία. Στις δικές μας κοινωνίες η συνηθέστερη διάκριση αυτού του είδους είναι μεταξύ ανηλίκων και ενηλίκων. Το αστικό δίκαιο περιλαμβάνει πληθώρα διατάξεων που ορίζουν θέσεις και ρόλους που δεν μπορούν να καταλάβουν οι ανήλικοι. Πολλές ιστορικές και σύγχρονες αρχαϊκές κοινωνίες χρησιμοποιούν την ηλικία ως βασικό στοιχείο οργάνωσης, κυρίως του ανδρικού πληθυσμού τους. Διαθέτουν ένα ηλικιακό σύστημα, σύμφωνα με το οποίο όλοι όσοι γεννιούνται στον ίδιο χρόνο ανήκουν για όλη τους τη ζωή στην ίδια κλάση ή ηλικιακή ομάδα, που πολλές φορές έχει το δικό της ξεχωριστό όνομα. 

Οι θέσεις και οι ρόλοι καθορίζονται κατά ηλικίες και αναλαμβάνονται από τα μέλη της αντίστοιχης κάθε φορά κλάσης ή ηλικιακής ομάδας. Υπάρχουν όμως και άλλα κριτήρια διαφοροποίησης. Ο καταμερισμός της εργασίας, και στις βιομηχανικές κοινωνίες ο καταμερισμός των έργων, είναι μια μορφή διαφοροποίησης που ως βάση της έχει τη συμμετοχή και συμβολή των επιμέρους θέσεων και ρόλων στην παραγωγή ενός τελικού αποτελέσματος.

## Βιβλιογραφία
* ΤΣΑΟΎΣΗ, Δ.,Γ.,"Η ΚΟΙΝΩΝΊΑ ΤΟΥ ΑΝΘΡΏΠΟΥ",1985,GUTENBERG
* Anthony, Giddens, "ΕΙΣΑΓΩΓΉ ΣΤΗΝ ΚΟΙΝΩΝΙΟΛΟΓΊΑ", Αθήνα, 1989

Κατηγορία:Κοινωνιολογία
Σαμποτάζ (ταινία)

Το **Σαμποτάζ ** (αγγλ.: Sabotage), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1936.

## Περίληψη
Εξαιτίας μιας δολιοφθοράς το Λονδίνο θα βυθιστεί στο σκοτάδι. Αίτιος αυτής της πράξης είναι κάποιος ονόματι Βέρλοκ,ο οποίος κρύβεται σαν διαχειριστής μιας κινηματογραφικής αίθουσας. Ζώντας με τη γυναίκα του και τον αδελφό της, σχεδιάζει και άλλες δολιοφθορές. Το σπίτι του όμως το παρακολουθεί ένας μυστικός πράκτορας ο οποίος είναι μεταμφιεσμένος σε έμπορο λαχανικών και φλερτάρει την σύζυγο του Βέρλοκ. Ο Βέρλοκ στέλνει τον μικρό αδελφό της γυναίκας του να μεταφέρει μια βόμβα στην άλλη άκρη της πόλης κι όταν αυτή εκρήγνυται το παιδί σκοτώνεται. Τότε εκείνη, θέλοντας να  εκδικηθεί τον θάνατο του, δολοφονεί τον άντρα της, μα μια έκρηξη στον κινηματογράφο εξαφανίζει τα ίχνη του εγκλήματος.

## Πηγή έμπνευσης
Η ταινία βασίζεται στο μυθιστόρημα *[[Ο μυστικός πράκτορας (μυθιστόρημα)|Μυστικός πράκτορας]]* του Τζόζεφ Κόνραντ.

## Παρατηρήσεις
Ο σκηνοθέτης εξέφρασε, στη συνέντευξη που παραχώρησε στον Φρανσουά Τρυφώ, τον προβληματισμό του σχετικά με την χρησιμοποίηση του μικρού αγοριού στην ταινία και ειδικά στον θάνατό του από τη βόμβα που μετέφερε, κι αυτό λόγω του αντίκτυπού του στο κοινό. Ο ίδιος το χαρακτήρισε ως *ένα πολύ σοβαρό σφάλμα*.

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985,σελ.39-42
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. ύψιλον, Αθήνα, 1986, σελ.83 κ.εξ 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.39-40
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1936
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Βρετανικές κατασκοπικές ταινίες
Κατηγορία:Βρετανικές ψυχολογικές θρίλερ ταινίες
Ιστ

Το **Ιστ**, (κροατικά: *Ist*) είναι νησί της Κροατίας στην Αδριατική Θάλασσα. Έχει έκταση 9,7  τ.χλμ.  και 202 κατοίκους σύμφωνα με την απογραφή του 2001. Πρωτεύουσα του νησιού είναι το Ιστ.

## Παραπομπές


Ιστ
ΣΑ Μπαστιά

Η **Σερκλ Ατλετίκ Μπαστιαί** (ή ΣΑ Μπαστιά) είναι μια γαλλική ποδοσφαιρική ομάδα με έτος ίδρυσης το 1920 και με έδρα την πόλη Μπαστιά της Κορσικής. Ο σύλλογος της Κορσικής, με τον Αντουάν Εμανουελί στην προεδρία του, αγωνίζεται αυτή την σεζόν στην Νασιονάλ.

## Ιστορία

Με έτος ίδρυσης το 1920, η ομάδα συγχωνεύτηκε το 1988 με τις Γκαλιά Λουτσιανά και ΑΣ Τόγκα Κάρντο (με έτος ίδρυσης το 1977) και στη συνέχεια πήρε την ονομασία Σερκλ Ατλετίκ Μπαστιαί Γκαλιά Λουτσιανά. Αυτή ένωση μεταξύ των συγκεκριμένων ομάδων έλαβε τέλος το 2003. 

Ένα μεγάλο μέρος παλιών επαγγελματιών ποδοσφαιριστών του νησιού ή πρώην στελεχών των ακαδημιών των δύο μοναδικών ομάδων στην Κορσική με επαγγελματικό καταστατικό (η ΣΚ Μπαστιά και η ΑΚ Αζαξιό) έχουν περάσει από την ομάδα ή αγων΄ζονται σε αυτήν αυτό τον καιρό (Καφαρέλ, Λονγκ, Σεκοντί, Λαμπερτί, Αγιάντ, Εμποκί-Πο, Παολί, Λουτσινί, Ουεντραογκό...).

Στη διάρκεια της σεζόν 2011-2012, η ΣΑ Μπαστιά πήρε το εισιτήριο της ανόδου στη Νασιονάλ, τερματίζοντας πρώτη στον όμιλό της στο CFA 1 με 101 βαθμούς. Θα συναντήσει έτσι τι άλλες ομάδες της Κορσικής που ήδη βρίσκονταν στα επαγγελματικά πρωταθλήματα στη διάρκεια αυτής της "άνοιξης του κορσικανικού ποδοσφαίρου" (παραμονή της ΑΚ Αζαξιό στην L1, άνοδος της ΣΚ Μπαστιά στην L1 και άνοδος της Γκαζελέκ Αζαξιό στην L2). Μια πρωτόγνωρη, το δίχως άλλο, επιτυχία για την ΣΑ Μπαστιά.

Το 2013, η ομάδα τερμάτισε στην τρίτη θέση του πρωταθλήματος του Νασιονάλ προς γενική έκπληξη κι ενώ σε κανέναν σημείο της συνολικής διάρκειας της σεζόν, ο κορσικανικός σύλλογος δεν είχε βρεθεί στις πρώτες τρεις θέσεις του βαθμολογικού πίνακα που έδιναν την άνοδο στην παραπάνω κατηγορία. Έτσι, έφτασε να αγωνίζεται στην Λιγκ 2 για την σεζόν 2013/2014 για πρώτη φορά στην ιστορία της. Ταυτόχρονα, έγινε η τέταρτη συνολικά κορσικανική ποδοσφαιρική ομάδα με επαγγελματικό καταστατικό. Στις 8 Νοεμβρίου 2013, στα πλαίσια της 14ης αγωνιστικής του πρωταθλήματος, η ομάδα πανηγύρισε την πρώτη νίκη της ιστορίας της στην Λιγκ 2, απέναντι στη Νιμ Ολιμπίκ. Σκόρερ του νικητήριου τέρματος ήταν ο Λε Μα, στο 19ο λεπτό της αναμέτρησης.

Έπειτα από την ήττα της απέναντι στην ΦΚ Μετς στις 18 Απριλίου 2014, η ομάδα υποβιβάστηκε και μαθηματικά, πλέον, στο Νασιονάλ για την σεζόν 2014-2015, έπειτα από μόλις μία χρονιά παρουσίας της στην Λιγκ 2.

## Τίτλοι
* Πρωταθλήτρια DH της Κορσικής : 1923, 1924, 1925, 1926, 1933, 1972, 1975, 1977, 1988, 1997, 2001
* Νικήτρια του Κυπέλλου Κορσικής : 1952, 1973, 1976, 1990, 1999, 2003, 2008, 2009
* Πρωταθλήτρια CFA 2, Ε' Όμιλος το 2006 
* Πρωταθλήτρια Γαλλίας CFA 2012

## Μεγάλα Ονόματα
* Κασί Ουεντραογκό : πρώτος σκόρερ της ομάδας και του Β' Ομίλου του CFA την σεζόν 2006-2007 με 24 γκολ.
* Λιλιάν Ναλίς
* Τονί Βαιρέιγ
* Πατρίκ Μπενεφορτί

## Σημειώσεις και παραπομπές


## Εξωτερικοί σύνδεσμοι

* Επίσημη Ιστοσελίδα Ομάδας

Κατηγορία:Ιδρύσεις αθλητικών συλλόγων το 1920
Σταντ Ερμπατζόλο

Το **Σταντ Ερμπατζόλο** είναι στάδιο της Κορσικής, το οποίο χρησιμοποιείται από την ΣΑ Μπαστιά. Αυτό τον καιρό φιλοξενεί τους εντός έδρας αγώνες της τελευταίας στην Νασιονάλ.

## Ιστορία
Το στάδιο αυτό είναι το μοναδικό γήπεδο που έχει χρησιμοποιήσει η ομάδα στη διάρκεια της ιστορίας της. Έχει φιλοξενήσει όλους τους εντός έδρας αγώνες της.

Ανακατασκευάστηκε το 2007 με συνολικό κόστος 2,1 εκατομμυρίων ευρώ. Η τοποθέτηση συνθετικού χόρτου και μιας σκεπαστής κερκίδας χωρητικότητας 1.300 θέσεων αποτέλεσαν το κύριο αντικείμενο αυτών των εργασιών.

Το 2011 το στάδιο απέκτησε μια νέα σωληνωτή κερκίδα χωρητικότητας 700 θέσεων, της οποίας ένα τμήμα προορίζεται για τους οπαδούς των φιλοξενούμενων, φτάνοντας έτσι την χωρητικότητα του γηπέδου στις 2.000 θέσεις.
Το στάδιο μπορεί να φιλοξενήσει αγώνες ποδοσφαίρου μέχρι και την Νασιονάλ, κάτι που δεν θα ισχύσει για την σεζόν 2012/2013 χάρη στον τίτλο πρωταθλητή του CFA για το 2012, που κατέκτησε ο σύλλογος.

## Σημαντικές ημερομηνίες
* **2006/2007**: έλαβε χώρα στο στάδιο το ντέρμπι ανάμεσα στην ΣΑ Μπαστιά και την Γκαζελέκ Αζαξιό, την κυριότερη αντίπαλό της στην Κορσική.

Ερμπατζόλο
Κατηγορία:ΣΑ Μπαστιά
Κατάλογος κομητειών του Μέιν

Αυτός είναι ένας κατάλογος των δεκαέξι **[[κομητεία (ΗΠΑ)|κομητειών]] στην [[πολιτεία (ΗΠΑ)|πολιτεία]] [[Μέιν]] των [[Ηνωμένες Πολιτείες Αμερικής|ΗΠΑ]]**. Πριν ανακηρυχθεί πολιτεία, το Μέιν ήταν επίσημα τμήμα της πολιτείας της Μασαχουσέτης και αποκαλούνταν Περιοχή του Μέιν (*District of Maine*). Καθεστώς πολιτείας δόθηκε στις 15 Μαρτίου του 1820 στα πλαίσια του Συμβιβασμού του Μιζούρι. Σε εννιά από τις δεκαέξι κομητείες τα σύνορα καθορίστηκαν όσο το Μέιν ήταν ακόμα τμήμα της Μασαχουσέτης, και κατά συνέπεια είναι παλαιότερες και από την ίδια την πολιτεία. Ακόμα και μετά το 1820, η ακριβής θέση των βόρειων συνόρων του Μέιν ήταν σε καθεστώς διαμάχης με την Βρετανία, μέχρι να λυθεί οριστικά το ζήτημα και να επισημοποιηθούν τα σύνορα με την συνθήκη Γουέμπστερ-Άσμπερτον, που υπογράφηκε το 1842. Σχεδόν όλη η Κομητεία Άρουστουκ ήταν διαφιλονικούμενο έδαφος μέχρι την υπογραφή της εν λόγω συνθήκης.

Η πρώτη κομητεία που συστάθηκε ήταν αυτή του Γιορκ, που συστάθηκε ως κομητεία της Μασαχουσέτης από την κυβέρνηση της Αποικίας του Κόλπου της Μασαχουσέτης το 1652 ώστε να διοικεί τις περιοχές που διεκδικούσε στο νότιο Μέιν. Από το 1860 οπότε και συστάθηκαν οι κομητείες του Νοξ και του Σάγκανταχοκ, δεν συστάθηκαν άλλες κομητείες. Οι πιο πολυπληθείς κομητείες βρίσκονται κατά κύριο λόγο στο νοτιοδυτικό τμήμα της πολιτείας, κατά μήκος των ακτών. Οι μεγαλύτερες κομητείες από άποψη έκτασης βρίσκονται στην ενδοχώρα. Τα ονόματα των κομητειών του Μέιν έχουν Βρετανική, Αμερικανική και Ιθαγενή Αμερικανική προέλευση, αντανακλώντας την προαποικιακή, την αποικιακή και την εθνική κληρονομιά της πολιτείας.

Ο κωδικός του Ομοσπονδιακού Προτύπου Επεξεργασίας Πληροφορίας (*Federal Information Processing Standard*, FIPS), ο οποίος χρησιμοποιείται από την κυβέρνηση των Ηνωμένων Πολιτειών ώστε να ταυτοποιεί με μοναδικό τρόπο πολιτείες και κομητείες, παρέχεται με κάθε καταχώρηση στον παρακάτω πίνακα. Ο κωδικός του Μέιν είναι 23, ο οποίος όταν συνδυάζεται με οποιονδήποτε κωδικό κομητείας μπορεί να γραφεί ως 23ΧΧΧ. Ο κωδικός FIPS για κάθε κομητεία συνδέεται με δεδομένα απογραφών για αυτή την κομητεία.

## Κατάλογος

## Παραπομπές


Κατηγορία:Μέιν
Δημοτικό Στάδιο Κατερίνης

Το **Δημοτικό Στάδιο Κατερίνης** (ή καλύτερα *Α΄ Δημοτικό Αθλητικό Κέντρο Κατερίνης*) το οποίο μετονομάσθηκε έτσι πρόσφατα, καθώς μέχρι πρότινος ήταν **Εθνικό Στάδιο Κατερίνης**, βρίσκεται στον συνοικισμό Εθνικού Σταδίου στην πόλη της Κατερίνης. Είναι χωρητικότητας 4.956 θεατών (καθήμενων).  Διαθέτει δύο κερκίδες (δεν υπάρχουν πέταλα πίσω από τις εστίες). Το κεντρικό τμήμα της μίας κερκίδας είναι σκεπαστό. Διαθέτει επίσης προβολείς για νυχτερινούς αγώνες. Περιμετρικά υπάρχουν 8 λωρίδες με ταρτάν και άλλοι χώροι για κλασικό αθλητισμό.

Είναι η έδρα της ομάδας του Πιερικού, αν και κατά καιρούς φιλοξένησε κι άλλες ομάδες όπως τον   Βατανιακό και τον Εθνικό Κατερίνης λόγω μη ύπαρξης άλλου γηπέδου στην Κατερίνη που να πληρούσε τις προϋποθέσεις για τις κατηγορίες που αγωνίζονταν.

## Ανακαίνιση
Το 1975 τοποθετήθηκε φυσικός χλοοτάπητας στον αγωνιστικό χώρο του σταδίου, αντικαθιστώντας τον χωμάτινο αγωνιστικό χώρο που διέθετε έως τότε. Τα εγκαίνια του φυσικού χλοοτάπητα έγινα στις 26/10/1975 στον αγώνα Πιερικός - Παναθηναϊκός 0-0 για την 3η αγωνιστική του πρωταθλήματος της Α΄ Εθνικής κατηγορίας. 

Από το 2007 έως το 2009 έγιναν κάποια έργα εκσυγχρονισμού του σταδίου, με την τοποθέτηση καθισμάτων στη δυτική κερκίδα (που σήμανε όμως τη μείωση της χωρητικότητας κατά 700 περίπου θέσεις), την εγκατάσταση προβολέων, αλλά και την κατασκευή στεγάστρου. Το τελευταίο πάντως, παρά τον όμορφο σχεδιασμό του, καλύπτει μόνο το κεντρικό τμήμα της κερκίδας. Στα γενικότερα έργα πρέπει επίσης να σημειωθεί και η κατασκευή βοηθητικών γηπέδων πίσω από τη δυτική κερκίδα.

Επίσης, σημαντικές ανακατασκευές έγιναν το 2015 για τις ανάγκες διεξαγωγής του Ευρωπαϊκού πρωταθλήματος ποδοσφαίρου U19 2015.

Το στάδιο ανήκε στην Γενική Γραμματεία Αθλητισμού και παραχωρήθηκε στον Δήμο Κατερίνης.

## Φωτοθήκη


1st Municipal Stadium of Katerini.jpg|Εξωτερική όψη
Municipal sport center of Katerini.jpg|Εσωτερική όψη δυτικής κερκίδας



## Παραπομπές


## Εξωτερικοί σύνδεσμοι

*Παρουσίαση στο stadia.gr

Δημοτικο Σταδιο
Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Πιερία
Κατηγορία:Πιερικός Σ.Φ.Κ.
Κατηγορία:Α.Μ.Σ. Βατανιακός Κατερίνης
Κατηγορία:Γ.Α.Μ.Σ. Εθνικός Κατερίνης
Κατηγορία:Π.Σ. Εθνικός Νέου Κεραμιδίου
Κατηγορία:Στάδια πολλαπλών χρήσεων στην Ελλάδα
Μαθηματικά και τέχνη

Χρησιμοποιώντας τον  όρο μαθηματικά εννοούμε την επιστήμη που έχει ως αντικείμενο την συστηματική εξέταση των φυσικών μεγεθών, των σχημάτων, των σημείων, των αριθμών και τις μεταξύ τους σχέσεις. Ως προς τη τέχνη, απευθυνόμαστε στην έκφραση του καλού και του ωραίου μέσα από τα δημιουργήματα του ανθρώπου. Σύμφωνα με την γνώμη των αισθητικών, η τέχνη πηγάζει από την έμφυτη ικανότητα του ανθρώπου να θαυμάζει και να αναπαριστά το ωραίο. Η καλλιτεχνική τάση είναι μια αυτόνομη τάση της ανθρώπινης ψυχής στο χώρο της τέχνης, που εκφράζει την αισθητική φύση του ανθρώπου.  

Πηγή έμπνευσης στην τέχνη αποτέλεσε η γεωμετρία. Γεωμετρία  είναι ο κλάδος των μαθηματικών που ασχολείται με χωρικές σχέσεις, δηλαδή με τη σύνθεση του χώρου που ζούμε. Εμπειρικά, αλλά και διαισθητικά, οι άνθρωποι χαρακτηρίζουν τον χώρο μέσω συγκεκριμένων θεμελιωδών ιδιοτήτων, που ονομάζονται αξιώματα. Τα αξιώματα δε μπορούν να αποδειχτούν, αλλά μπορούν να χρησιμοποιηθούν σε συνδυασμό με μαθηματικούς ορισμούς  για τα σημεία, τις ευθείες, τις καμπύλες, τις επιφάνειες και τα στερεά για την εξαγωγή λογικών συμπερασμάτων.

Η τέχνη διαφοροποιείται από την επιστήμη. Τόσο η τέχνη, όσο και η επιστήμη αναζητούν την αλήθεια. Ο επιστήμονας όμως αναλύει, ενώ ο καλλιτέχνης συνθέτει. Επιπλέον, η επιστήμη βασίζεται στο λογικό στοχασμό, ενώ η τέχνη στην εικόνα, το χρώμα, στο σχήμα, στην ιδέα, στην ερμηνεία της ζωής. 

Οι καλλιτέχνες που επηρεάστηκαν από τα μαθηματικά, αναμφισβήτητα, ανέβασαν κατά πολύ τον πήχη στη τέχνη, δημιούργησαν καλλιτεχνικά ρεύματα και τάσεις και πέρασαν στην αιωνιότητα μέσα από τη δουλειά τους. Δεν γνωρίζουμε, αν τα μαθηματικά υπήρξαν τα εργαλεία στην ανάπτυξη της τέχνης ή η τέχνη είναι φυσική προέκταση των μαθηματικών. Οπωσδήποτε, όμως, η φιλοσοφία των μαθηματικών οδηγεί στην τέχνη.

Κατηγορία:Μαθηματικά και πολιτισμός
Κατηγορία:Ιστορία της τέχνης
Κατηγορία:Εφαρμοσμένα μαθηματικά
Aedes aegypti

Το ** Aedes aegypti** (*Αηδής ο αιγυπτιακός*), γνωστό και ως **κουνούπι τίγρης**, είναι ένα κουνούπι που μεταφέρει τις ασθένειες δάγκειος πυρετός, τσικονγκούγια και κίτρινος πυρετός, καθώς και άλλες ασθένειες. Το κουνούπι ξεχωρίζει από τις λευκές λωρίδες στα πόδια και ένα σημάδι που μοιάζει με λύρα στο θώρακα. Το κουνούπι προέρχεται από την Αφρική και απαντάται σε τροπικές και υποτροπικές περιοχές του πλανήτη.

To είδος είναι φορέας αρκετών τροπικών πυρετών. Μόνο το θηλυκό τσιμπάει για αίμα έτσι ώστε να ωριμάσει τα αυγά του. Το είδος έλκεται από χημικές ενώσεις που παράγουν τα θηλαστικά. Ανάμεσα σε αυτές τις ενώσεις είναι η αμμωνία, το διοξείδιο του άνθρακα, το γαλακτικό οξύ και η οκτενόλη. Τα ενήλικα ζουν περίπου 2 με 4 εβδομάδες ανάλογα με τις συνθήκες, αλλά τα αυγά είναι βιώσιμα ακόμη και μετά από ένα χρόνο σε ξηρή κατάσταση.

Σύμφωνα με τον οδηγό του αμερικανικού φορέα Κέντρα για τον Έλεγχο των Ασθενειών και για την Πρόληψη, τα καλύτερα εντομοαπωθητικά για το είδος είναι αυτά που περιέχουν DEET. Επίσης αναφέρει:
* Το κουνούπι τσιμπάει συνήθως την αυγή ή το σούρουπο, αλλά μπορεί να τσιμπήσει οποιαδήποτε ώρα σε εσωτερικού χώρο, στη σκιά και όταν έχει συννεφιά.
* Το κουνούπι αναπαράγεται σε στάσιμα νερά. Αυτά μπορεί να είναι βάζα με λουλούδια, ανοικτά βαρέλια, κουβάδες και λάστιχα αυτοκινήτων, αλλά πιο επικίνδυνα μέρη είναι το νερό της τουαλέτας και υγρά πατώματα του μπάνιου, επειδή του επιτρέπουν να αναπαράγεται μέσα στα σπίτια. Έρευνες έχουν δείξει ότι ουσίες που εκπέμπονται από συγκεκριμένα βακτήρια διεγείρουν το θηλυκό να γεννήσει. Προτειμούν περισσότερο νερά που έχουν συγκεκριμένη συγκέντρωση λιπαρών οξέων και άλλων οργανικών ουσιών.
* Προτείνεται να φοράτε ρούχα με μακριά μανίκια και παντάκια την ημέρα και το σούρουπο.
* Προτείνεται να ψεκάζεται τα ρούχα με απωθητικά με DEET.
* Προτείνεται η χρήση κουνουπιέρων πάνω από τα κρεβάτια, αν το δωμάτιο δεν κλιματίζεται ή αν τα παράθυρα είναι κλειστά.

## Δείτε επίσης
* Wolbachia
* World mosquito program

## Παραπομπές


Κατηγορία:Δίπτερα
Περί γενέσεως και φθοράς

Το **Περὶ γενέσεως καὶ φθορᾶς** είναι δίτομο έργο του Αριστοτέλη που συντάχθηκε τον 4ο αιώνα π.Χ. Είναι συνέχεια του περί ουρανού και έχει ως θέμα την γέννηση και φθορά των πραγμάτων, καθώς και την θεωρία των τεσσάρων στοιχείων.

Στον τόμο Α΄ αναλύει με την μέθοδο του *[[Υλομορφισμός|υλομορφισμού]]* την διαδικασία της δημιουργίας και της φθοράς της ύλης. Στον τόμο Β΄ αναλύει την διαδικασία της μεταβολής των τεσσάρων στοιχείων. 
## Πηγές
* Aristoteles: *Über Werden und Vergehen. De generatione et corruptione*. Griechisch und Deutsch (Studienausgabe), übersetzt, eingeleitet und mit Anmerkungen versehen von Thomas Buchheim. Felix Meiner, Hamburg 2011. ISBN 978-3-7873-2140-7.
* Marwan Rashed (Hrsg.): *Aristote. De la géneration et la corruption. Nouvelle édition.* Les Belles Lettres, Paris 2005. ISBN 2-251-00527-7. – Neueste wissenschaftliche Ausgabe, mit Kommentar und französischer Übersetzung.

## Εξωτερικοί σύνδεσμοι

* Αγγλική επανέκδοση του H. H. Joachim 
* Θεόδωρος Σκαλτσάς: Ανάλυση  

Κατηγορία:Έργα του Αριστοτέλη
Κατηγορία:Βιβλία φιλοσοφίας
Ασιατικό κουνούπι τίγρης

Το ***Aedes albopictus***  (κοινή ονομασία:Aσιατικό κουνούπι τίγρης)  χαρακτηρίζεται από το έντονο μαύρο και άσπρο χρώμα του, τα μαύρα και άσπρα ριγωτά του πόδια και το μικρό, μαύρο και άσπρο ριγωτό σώμα. Αποκαλείται Aσιατικός τίγρης εξαιτίας της ριγέ εμφάνισής του, που είναι παρόμοια με την εμφάνιση της τίγρης. Είναι ενδημικό στις τροπικές και υποτροπικές περιοχές της Ασίας, ωστόσο τις τελευταίες  δεκαετίες, το είδος αυτό έχει εισβάλει σε πολλές χώρες ανά τον κόσμο, μέσω της μεταφοράς εμπορευμάτων (ιδιαίτερα των μεταχειρισμένων ελαστικών αυτοκινήτων και διακοσμητικών φυτών μπαμπού)  και των αυξανόμενων διεθνών ταξιδιών. Στις ασιατικές χώρες το κύριο ενδιαίτημα του είναι τα δάση κι αναπτύσσεται μέσα σε κοιλότητες δέντρων. Στην Ευρώπη εισήχθη αρχικά στην Αλβανία όπου το 1979 εντοπίστηκε σε πολλά σημεία κι από εκεί εξαπλώθηκε. Αυτό το κουνούπι έχει αναχθεί σε σημαντικό παράσιτο  και προκαλεί μεγάλη ενόχληση διότι αναπτύσσεται σε τεχνητές εστίες νερού  κοντά στον άνθρωπο (παρά σε υδροβιότοπους) και συνήθως πετά και τρέφεται και τη μέρα, πέρα από το σούρουπο και την αυγή. Επιδημιολογικά είναι σημαντικός φορέας για τη μετάδοση πολλών ιογενών παθογόνων που προκαλούν ασθένειες όπως ο κίτρινος πυρετός, δάγκειος πυρετός, εγκεφαλίτιδα του Σαιντ Λούις, ιαπωνική εγκεφαλίτιδα και ιού του δυτικού Νείλου, καθώς και διάφορα νηματώδη παράσιτα που προκαλούν φιλαρίαση. Η εξάπλωση του στην Ευρώπη φαινεται στο χάρτη του ECDC. Σε χώρες της Ευρώπης όπου δεν έχει εισβάλει και εξαπλωθεί συνίσταται να υπάρχει σύστημα παρακολούθησης των σημείων εισόδου όπως τα λιμάνια, οι μαρίνες και τα αεροδρόμια έτσι ώστε αν εντοπιστεί οι υγειονομικές υπηρεσίες να παρέμβουν εγκαίρως και να μην εξαπλωθεί (WHO, 2016). 

## Παραπομπές


Κατηγορία:Δίπτερα
Αμβροσιανή Ιλιάς

**Αμβροσιανή Ιλιάς** (λατ. *Ilias Ambrosiana*, *Ilias picta*) ονομάζεται εικονογραφημένο χειρόγραφο του 5ου ως 6ου αιώνα της Ιλιάδας του Ομήρου που φιλοξενείται στην Αμβροσιανή Βιβλιοθήκη (*Biblioteca Ambrosiana*) του Μιλάνου. Γράφτηκε το 500 περίπου στην Αλεξάνδρεια και αποτελείται από 51 μέρη.

Το χειρόγραφο ανήκε στον λόγιο Gian Vincenzo Pinelli (1535–1601), ο οποίος το 1609 δώρισε την συλλογή βιβλίων του στην Αμβροσιανή Βιβλιοθήκη. Ανάμεσα σε ένα χειρόγραφο του 13ου αιώνα ήταν κολλημένα και τα 51 φύλλα με εικόνες εμπνευσμένες από την Ιλιάδα. Στην πίσω μεριά των εικόνων ήταν γραμμένα τα κείμενα της Ιλιάδας. 
## Πηγές
* *Ilias Ambrosiana. Cod. F. 205 P. inf. Bibliothecae Ambrosianae Mediolanensis*, Bern-Olten 1953 (Fontes Ambrosiani 28) (= Faksimile)
* Cesare Pasini, in: *Codex. I tesori della Biblioteca Ambrosiana*. Rizzoli, Mailand 2000, S. 50–51 ISBN 88-17-86396-3
* Guglielmo Cavallo: *Osservazioni di un paleografo per la data e l'origine dell'Iliade Ambrosiana*, in: Dialoghi di Archeologia 7, 1973, S. 70–85
* Ranuccio Bianchi Bandinelli: *Conclusioni sull'origine e la composizione dell'«Iliade Ambrosiana»*, in: *Dall'Ellenismo al medioevo*, Roma 1978, S. 70–85.

## Εξωτερικοί σύνδεσμοι
* 

Κατηγορία:Χειρόγραφα
Τουρνουά Τόρο δε λα Βέγα

thumb|350px|Τουρνουά Τόρο δε λα Βέγα.
Το **τουρνουά Τόρο δε λα Βέγα** είναι παραδοσιακό πανηγύρι στο οποίο το πλήθος διώκει έναν ταύρο με λόγχες και μετά τον σκοτώνει.

Τη δεύτερη Τρίτη του Σεπτεμβρίου κάθε χρόνο, οι κάτοικοι του Τορδεσίγιας της επαρχίας Βαγιαδολίδ (Ισπανία) διοργανώνουν το τουρνουά «Τόρο δε λα Βέγα» κατά το οποίο το πλήθος βασανίζει με λόγχες έναν ταύρο μέχρι θανάτου. Μερικές φορές  οι κάτοικοι σουβλίζουν το ζώο και άλλες φορές το σκοτώνουν με κατσαβίδι, όπως έκαναν με τον Αφλιχίντο το 2011.
## Αντιδράσεις
Πολλοί Ισπανοί πολίτες έχουν διαμαρτυρηθεί κατά του τουρνουά που θεωρούν βαρβαρικό αλλά οι κάτοικοι του Τορδεσίγιας λένε ότι είναι μια παράδοση που δείχνει το θάρρος τους και που αρέσει στους τουρίστες. Όμως μερικοί κάτοικοι δε θέλουν να κινηματογραφηθεί το τουρνουά από δημοσιογράφους και προσπαθούν να το εμποδίσουν.

Το 2012 πεντακόσιοι άνθρωποι διαδήλωσαν στο Τορδεσίγιας ζητώντας την κατάργηση του τουρνουά.

## Πηγές
* Impacientes por matar a 'Volante', sociedad.elpais.com
* Crónica e imágenes de la terrible muerte de Afligido el Toro de la Vega 2011 , pacma.es

Κατηγορία:Πολιτισμός στην Ισπανία